section_heading: Film
paragraph_text: Prvi je puta na filmu nastupila kao dijete, u posljednjoj sceni filma In the Good Old Summertime (1949.). Prva potpisana uloga bila je u komediji Charlie Bubbles (1967.), jedinom filmu u kojem je Albert Finney redatelj i glavni glumac. 1969., u ulozi ekscentrične tinejdžerice Pookie Adams, nastupila je u prvom dugometražnom filmu Alana J. Pakule The Sterile Cuckoo (1969.), nastup koji joj je donio prvu nominaciju za Oscara. Iduće godine glumila je još jednu ekscentričnu ulogu u filmu Tell Me That You Love Me, Junie Moon, redatelja Otta Premingera. Godine 1972. ostvaruje svoju najpoznatiju ulogu, Sally Bowles, u filmskoj verziji mjuzikla Cabaret, za koju je bila nagrađena Oscarom i Zlatnim globusom.